|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. vasario 4 d. |
| sprendimu Nr. T1-19 |

**LICENCIJŲ VERSTIS MAŽMENINE PREKYBA ALKOHOLINIAIS GĖRIMAIS IŠDAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Licencijų verstis mažmenine prekyba alkoholiniais gėrimais išdavimo tvarkos aprašas (toliau – Aprašas) parengtas vadovaujantis Lietuvos Respublikos alkoholio kontrolės įstatymu (toliau – Įstatymas) ir Lietuvos Respublikos Vyriausybės 2004 m. gegužės 20 d. nutarimu Nr. 618 „Dėl Didmeninės ir mažmeninės prekybos alkoholio produktais licencijavimo taisyklių ir Mažmeninės prekybos alkoholiniais gėrimais taisyklių patvirtinimo“ (toliau – Nutarimas).

2. Aprašas reglamentuoja licencijų verstis mažmenine prekyba alkoholiniais gėrimais išdavimą, papildymą, patikslinimą, dublikatų išdavimą.

3. Apraše vartojamos sąvokos atitinka Įstatymo ir Nutarimo apibrėžtas sąvokas.

**II SKYRIUS**

**LICENCIJŲ RŪŠYS**

4. Nustatomos šių rūšių licencijos verstis mažmenine prekyba alkoholiniais gėrimais:

4.1. verstis mažmenine prekyba alkoholiniais gėrimais;

4.2. verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 22 procentų;

4.3. verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurio tūrinė etilo alkoholio koncentracija neviršija 8,5 procento;

4.4. verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurio tūrinė etilo alkoholio koncentracija neviršija 7,5 procento;

4.5. verstis sezonine mažmenine prekyba alkoholiniais gėrimais, kurių tūrinė etilo alkoholio koncentracija neviršija 22 procentų, kurortinio, poilsio ir turizmo sezonų laikotarpiu;

4.6. verstis sezonine mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurio tūrinė etilo alkoholio koncentracija neviršija 7,5 procento, kurortinio, poilsio ir turizmo sezonų laikotarpiu;

4.7. vienkartinės – verstis mažmenine prekyba natūralios fermentacijos alkoholiniais gėrimais, kurių tūrinė etilo alkoholio koncentracija neviršija 13 procentų, parodose;

4.8. vienkartinės – verstis mažmenine prekyba alumi ir alaus mišiniais su nealkoholiniais gėrimais, kurių tūrinė etilo alkoholio koncentracija neviršija 13 procentų, natūralios fermentacijos sidru, kurio tūrinė etilo alkoholio koncentracija neviršija 8,5 procento, parodose;

4.9. vienkartinės – verstis mažmenine prekyba alkoholiniais gėrimais parodose ir mugėse, rengiamose stacionariuose pastatuose;

4.10. vienkartinės – verstis mažmenine prekyba natūralios fermentacijos alkoholiniais gėrimais, kurių tūrinė etilo alkoholio koncentracija neviršija 6 procentų, masiniuose renginiuose ir mugėse;

4.11. vienkartinės – verstis mažmenine prekyba alumi,alaus mišiniais su nealkoholiniais gėrimaisir natūralios fermentacijos sidru, kurių tūrinė etilo alkoholio koncentracija neviršija 6 procentų, masiniuose renginiuose ir mugėse.

**III SKYRIUS**

**LICENCIJŲ IŠDAVIMAS**

5. Visų rūšių licencijas verstis mažmenine prekyba alkoholiniais gėrimais (toliau – licencijos) išduoda, papildo, jųrekvizitus patikslina, apie galimą licencijų galiojimo sustabdymą ar licencijų galiojimo panaikinimą įspėja, licencijų galiojimą sustabdo, licencijų galiojimo sustabdymą ar licencijų galiojimą panaikina, popierinių licencijų dublikatus išduoda, taip patprižiūri, kaip licencijų turėtojai laikosi licencijuojamos veiklos sąlygų, Klaipėdos miesto savivaldybės administracija (toliau – Savivaldybės administracija).

Licencijos išduodamos, papildomos, patikslinamos, licencijų dublikatai išduodami, licencijų galiojimas sustabdomas, licencijų galiojimo sustabdymas panaikinamas ar licencijų galiojimas panaikinamas Savivaldybės administracijos direktoriaus įsakymais. Savivaldybės administracijos direktoriaus įsakymų projektus rengia Savivaldybės administracijos Investicijų ir ekonomikos departamento Licencijų, leidimų ir vartotojų teisių apsaugos skyrius (toliau – Skyrius).

Išduotas, papildytas, patikslintas licencijas, licencijų dublikatus pasirašo ir tvirtina antspaudu Savivaldybės administracijos direktorius arba jo įgaliotas asmuo.

6. Savivaldybės administracijos Informavimo ir e. paslaugų skyriaus Vieno langelio ir e. paslaugų poskyris (toliau – Poskyris), gavęs įmonės ar Europos juridinio asmens ar jo filialo (toliau kartu – licencijos prašytojas) paraišką išduoti licenciją ir kitus dokumentus, patikrina licencijos prašytojo registravimo faktą patvirtinančius ir kitus jo registravimo duomenis (licencijos prašytojo pavadinimą, teisinę formą, kodą, buveinę) Juridinių asmenų registro tvarkytojo interneto svetainėje.

7. Poskyris ne vėliau kaip per 5 darbo dienas nuo paraiškos ir dokumentų, kurių reikia licencijai išduoti, gavimo raštu (elektroninėmis priemonėmis (jeigu licencijos prašytojas paraiškoje yra nurodęs savo elektroninio pašto adresą) arba laišku) išsiunčia licencijos prašytojui patvirtinimą, kad paraiška ir dokumentai gauti. Patvirtinime nurodoma: terminas, per kurį turi būti išnagrinėta paraiška ir dokumentai, galimos licencijos prašytojo teisių gynimo priemonės, kuriomis jis galėtų pasinaudoti, jeigu kiltų jo ir Savivaldybės administracijos ginčų, informacija apie tai, kad jeigu per nustatytą terminą licencija neišduodama ir nepateikiamas motyvuotas rašytinis atsisakymas ją išduoti, laikoma, kad licencija išduota.

Poskyris, patikrinęs licencijos prašytojo paraišką išduoti licenciją ir nustatęs, kad paraiška nevisiškai ar neteisingai užpildyta arba joje pateikti neteisingi duomenys, arba pateikti ne visi dokumentai, kurių reikia licencijai išduoti, arba jie neatitinka dokumentams keliamų reikalavimų, ne vėliau kaip per 5 darbo dienas nuo šios paraiškos ir dokumentų gavimo praneša raštu (elektroninėmis priemonėmis (jeigu licencijos prašytojas paraiškoje yra nurodęs savo elektroninio pašto adresą) arba laišku) apie tai licencijos prašytojui, pateikusiam paraišką išduoti licenciją, ir nustato ne trumpesnį kaip 5 darbo dienų terminą patikslintai paraiškai išduoti licenciją ir (ar) trūkstamiems arba patikslintiems dokumentams pateikti. Licencijos prašytojas, norintis gauti licenciją, turi ištaisyti trūkumus per Savivaldybės administracijos nustatytą terminąir pateikti patikslintą paraišką išduoti licenciją ir (ar) trūkstamus arba patikslintus dokumentus.

8. Skyrius, gavęs licencijos prašytojo paraišką išduoti licenciją ir siekdamas nustatyti, ar nėra Įstatyme nustatytų aplinkybių, dėl kurių licencijos prašytojui negalėtų būti išduota licencija (išskyrus Aprašo 4.7–4.11 papunkčiuose nurodytas licencijas), raštu (elektroninėmis priemonėmis ar laišku) kreipiasi į:

8.1. Valstybinę mokesčių inspekciją, prašydamas pateikti informaciją, ar licencijos prašytojas turi mokestinių nepriemokų Lietuvos Respublikos valstybės biudžetui arba savivaldybių biudžetams ir fondams, į kuriuos mokamus mokesčius administruoja Valstybinė mokesčių inspekcija, taip pat ar licencijos prašytojui yra įsiteisėjusių Valstybinės mokesčių inspekcijos sprendimų dėl nuobaudos skyrimo už alkoholio produktų kontrabandą, alkoholinių gėrimų be banderolių neteisėtą laikymą, gabenimą ar pardavimą, falsifikuotų alkoholio produktų pardavimą, gabenimą ar laikymą;

8.2. Valstybinio socialinio draudimo fondo valdybos teritorinį skyrių, prašydamas pateikti informaciją, ar licencijos prašytojas yra skolingas Valstybinio socialinio draudimo fondo biudžetui;

8.3. teritorinę muitinę, kurios veiklos zonoje įregistruota įmonė, prašydamas pateikti informaciją, ar licencijos prašytojas vykdo įsipareigojimus muitinei, taip pat ar licencijos prašytojui yra įsiteisėjusių muitinės nutarimų dėl nuobaudos skyrimo už alkoholio produktų kontrabandą (kai licencijos prašytojas nori įsigyti licenciją verstis mažmenine prekyba alkoholiniais gėrimais neapmuitinamoje parduotuvėje);

8.4. Informatikos ir ryšių departamentą prie Lietuvos Respublikos vidaus reikalų ministerijos, prašydamas pateikti informaciją, ar įmonei arba jos vadovui ar kitiems darbuotojams (jeigu jie veikė įmonės vardu ar dėl jos interesų) yra įsiteisėję apkaltinamieji teismo nuosprendžiai dėl bausmės skyrimo, įsiteisėję teismo nutarimai, nutartys, įsiteisėję įgaliotų policijos pareigūnų priimti nutarimai dėl nuobaudos skyrimo už alkoholio produktų kontrabandą, alkoholinių gėrimų be banderolių neteisėtą laikymą, gabenimą ar pardavimą, falsifikuotų alkoholio produktų pardavimą, gabenimą ar laikymą;

8.5. Valstybinę maisto ir veterinarijos tarnybą, prašydamas pateikti informaciją, ar licencijos prašytojui yra įsiteisėjusių Valstybinės maisto ir veterinarijos tarnybos nutarimų dėl nuobaudos skyrimo už alkoholinių gėrimų be banderolių neteisėtą laikymą, gabenimą ar pardavimą;

8.6. Narkotikų, tabako ir alkoholio kontrolės departamentą, prašydamas pateikti informaciją, ar licencijos prašytojui yra įsiteisėjusių Departamento nutarimų dėl nuobaudos skyrimo už alkoholio produktų kontrabandą, alkoholinių gėrimų be banderolių neteisėtą laikymą, gabenimą ar pardavimą, falsifikuotų alkoholio produktų pardavimą, gabenimą ar laikymą, taip pat ar licencijos prašytojo vadovas yra ar buvo įmonių ar Europos juridinių asmenų ar jų filialų, kuriuose nustatyta atvejų, kai Lietuvos Respublikoje buvo gaminami, parduodami ir (ar) laikomi, gabenami alkoholio produktai neturint Lietuvos Respublikos Vyriausybės nustatyta tvarka išduotos licencijos, vadovas.

9. Aprašo 8 punkte nurodytos institucijos turi pateikti Skyriui jo prašytą informaciją per 5 darbo dienas nuo kreipimosi gavimo. Jeigu institucija, į kurią kreiptasi dėl informacijos pateikimo, Skyriui prašytos informacijos nepateikia ir nepraneša apie objektyvias priežastis, dėl kurių 5 darbo dienų termino informacijai pateikti nepakanka, laikoma, kad ta institucija prašytos informacijos, dėl kurios licencijos prašytojui negalėtų būti išduota licencija, neturi.

10. Skyrius patikrina, ar licencijos prašytojui išduotas maisto tvarkymo subjekto patvirtinimo pažymėjimas.

11. Skyrius, gavęs iš 8 punkte nurodytų institucijų neigiamą informaciją apie licencijos prašytoją, per 5 darbo dienas nuo informacijos gavimo praneša raštu (elektroninėmis priemonėmis (jeigu licencijos prašytojas paraiškoje yra nurodęs savo elektroninio pašto adresą) arba laišku) apie tai licencijos prašytojui.

12. Išduodamos licencijos gali būti popierinės, o jeigu įdiegtos techninės priemonės, – elektroninės. Licencijoje nurodomi duomenys ir rekvizitai, kaip nustatyta Nutarimo 13 punkte.

Licencija, patikslinta ir papildyta licencija, popierinės licencijos dublikatas gali būti išduodami tiesiogiai Savivaldybės administracijoje, siunčiami registruotu laišku, o jeigu įdiegtos techninės priemonės, – elektroninėmis priemonėmis, atsižvelgiant į licencijos prašytojo paraiškoje nurodytą pageidaujamą licencijos gavimo būdą.

Skyrius nustatytos formos žurnale, kuris gali būti pildomas ir kompiuterinėse laikmenose, registruoja išduotas, papildytas ir patikslintas licencijas, įspėjimus apie galimą licencijų galiojimo sustabdymą ar licencijų galiojimo panaikinimą, licencijų galiojimo sustabdymą ar licencijų galiojimo panaikinimą, licencijų galiojimo sustabdymo panaikinimą, taip pat išduotus licencijų dublikatus.

13. Skyrius išdavęs licenciją, sustabdęs jos galiojimą, panaikinęs jos galiojimo sustabdymą, panaikinęs licencijos galiojimą, papildęs ar patikslinęs licenciją, skelbia apie tai savo interneto svetainėje.

Skelbimuose nurodoma licencijos turėtojo rekvizitai, veiklos, kuria verstis išduota, papildyta, patikslinta licencija, rūšis, licencijos numeris, jos išdavimo data, mažmeninės prekybos alkoholiniais gėrimais vieta (adresas), licencijos galiojimo sustabdymo, galiojimo sustabdymo panaikinimo, galiojimo panaikinimo data.

14. Skyrius išdavęs licenciją, sustabdęs jos galiojimą, panaikinęs galiojimo sustabdymą, panaikinęs licencijos galiojimą, per 3 darbo dienas praneša apie tai Juridinių asmenų registrui jo nuostatų nustatyta tvarka, Valstybinei mokesčių inspekcijai ir Valstybinio socialinio draudimo fondo valdybos teritoriniams skyriams.

15. Licencijų išdavimo sąlygos nustatytos Didmeninės ir mažmeninės prekybos alkoholio produktais licencijavimo taisyklėse, patvirtintose Nutarimu, 20 punkte.

16. Licencijos prašytojas per atstumą, elektroninėmis priemonėmis, elektroninėmis priemonėmis per kontaktinį centrą ar tiesiogiaiSavivaldybės administracijai pateikia:

16.1. motyvuotą paraišką, kurioje nurodoma:

16.1.1. licencijos prašytojo pavadinimas, teisinė forma, kodas, buveinė, telefono numeris, elektroninio pašto adresas (jeigu licencijos prašytojas jį turi);

16.1.2. licencijos prašytojo vadovų vardai, pavardės ir asmens kodai arba gimimo datos, jeigu vadovai neturi asmens kodų;

16.1.3. komercinės ūkinės veiklos, kuria verstis prašoma licencijos, rūšis;

16.1.4. prekybos alkoholiniais gėrimais laikas, vieta (jos adresas ir pavadinimas), alkoholinių gėrimų pardavimo būdas, sandėlių, kuriuose bus laikomi ir iš kurių bus paskirstomi alkoholiniai gėrimai, adresai;

16.1.5. licencijos prašytojo veiklos rūšis (prekyba ar viešasis maitinimas);

16.1.6. kad mažmeninės prekybos alkoholiniais gėrimais vieta nebus įrengta laisvės atėmimo, karinėse ir sukarintos tarnybos, policijos ir kitose statutinėse, sveikatos priežiūros, ugdymo įstaigose ir jų teritorijose, taip pat prie šių įstaigų ir maldos namų arčiau kaip 50 metrų atstumu;

16.1.7. jeigu licencijos prašytojas nori įsigyti licenciją verstis mažmenine prekyba alkoholiniais gėrimais neapmuitinamoje parduotuvėje ar specialioje prekybos vietoje, tai turi būti nurodoma paraiškoje;

16.1.8. kokiu būdu licencijos prašytojas norėtų gauti licenciją.

16.2. juridinio asmens registravimo pažymėjimo (Lietuvos Respublikos juridinių asmenų registro išplėstinio išrašo) kopiją, patvirtintą licencijos prašytojo (įmonės) vadovo parašu ir antspaudu (jeigu jis privalo jį turėti);

16.3. daugiabučio gyvenamojo namo gyvenamosios paskirties patalpų savininkų ir neprivatizuotų butų nuomininkų daugumos sutikimą (kuriame turi būti nurodyta licencijos prašytojo numatoma vykdyti veiklos rūšis, o jį pasirašę asmenys gali nurodyti prekybos alkoholiniais gėrimais laiką), jeigu alkoholiniais gėrimais bus prekiaujama gyvenamajame name; šis sutikimas nepateikiamas, jeigu prieš tai šiame gyvenamajame name tose pačiose patalpose veikusi įmonė ar Europos juridinis asmuo ar jo filialas turėjo licenciją verstis mažmenine prekyba alkoholiniais gėrimais ir licencijos galiojimo metu negauta pagrįstų gyvenamojo namo gyventojų skundų, nesikeičia nei prekybos alkoholiniais gėrimaislaikas, nei veiklos rūšis; ši nuostata netaikoma, jeigu iki paraiškos gauti naują licenciją pateikimo alkoholiniais gėrimais nebuvo prekiaujama ilgiau kaip vienus metus;

16.4. Valstybės įmonės Registrų centro pažymos apie pastato (patalpos), kuriame vykdoma prekybos ar viešojo maitinimo veikla, teisinės registracijos kopiją, patvirtintą licencijos prašytojo (įmonės) vadovo parašu ir antspaudu (jeigu jis privalo jį turėti);

16.5. Valstybės įmonės Registrų centro pažymos apie gyvenamojo namo patalpų savininkus, kopija, ir daugiabučio gyvenamojo namo administratoriaus pažymos apie neprivatizuotų butų nuomininkus, kopija, jeigu prekybos vieta įrengta daugiabučiame gyvenamajame name;

16.6. tais atvejais, kai licencija išduota daugiabučio gyvenamojo namo prekybos vietoje ir išduota anksčiau kaip prieš vienus metus nuo paraiškos gauti naują licenciją pateikimo, pateikiamas dokumentas (išrašas iš prieš tai dirbusios įmonės kasos knygos arba kasos kvitas, kuriuose būtų matomas įrašas apie parduotus alkoholinius gėrimus, arba sąskaita faktūra, kurioje įrašyti alkoholiniai gėrimai arba kt.) arba jo kopija, patvirtinta licencijos prašytojo (įmonės) antspaudu (jeigu jis antspaudą privalo turėti) ir vadovo parašu, įrodantis, kad gyvenamajame name įrengtoje parduotuvėje ar viešojo maitinimo įmonėje alkoholinių gėrimų prekyba nebuvo nutraukta ilgesniam kaip vienų metų laikotarpiui iki paraiškos gauti naują licenciją pateikimo;

16.7. Laivų registracijos dokumentų kopijas, patvirtintas licencijos prašytojo (įmonės) antspaudu (jeigu jis antspaudą privalo turėti) ir vadovo parašu;

16.8. teisę verstis mažmenine prekyba alkoholiniais gėrimais patvirtinantį dokumentą, išduotą valstybės, kurioje yra licencijos prašytojo buveinė, kompetentingos institucijos (pateikia Europos juridiniai asmenys ar jų filialai, prašantys išduoti Aprašo 4.7–4.11 papunkčiuose nurodytas licencijas);

16.9. valstybės, kurioje yra įsisteigęs Europos juridinis asmuo ar jo filialas, kompetentingos institucijos išduotą dokumentą, patvirtinantį, kad šiam juridiniam asmeniui ar jo filialui, taip pat jų vadovams nėra įsiteisėjusio apkaltinamojo teismo nuosprendžio dėl bausmės skyrimo, įsiteisėjusio teismo nutarimo, nutarties dėl nuobaudos skyrimo už alkoholio produktų kontrabandą, falsifikuotų alkoholio produktų laikymą, gabenimą, pardavimą, alkoholio produktų be banderolių neteisėtą laikymą, gabenimą ar pardavimą, ir jo vertimą į lietuvių kalbą (pateikia Europos juridinis asmuo ar jo filialas, prašantis išduoti Aprašo 4.1–4.6 papunkčiuose nurodytas licencijas);

16.10. mokėjimo pavedimas su banko žymomis arba kvitas, patvirtinantis, kad sumokėta valstybės rinkliava. Pateikiamas, kai Savivaldybės administracijos direktorius priima sprendimą dėl licencijos išdavimo.

17. Aprašo 4.1–4.4 papunkčiuose nurodytos licencijos išduodamos neterminuotam laikui, 4.5–4.6. papunkčiuose nurodytos licencijos – kurortinio, poilsio ir turizmo sezonų laikotarpiams, 4.7–4.11 papunkčiuose nurodytos vienkartinės licencijos – ne ilgesniam kaip renginio trukmės laikui, kai licencijos prašytojas turi licenciją vertis mažmenine prekyba atitinkamų grupių alkoholiniais gėrimais.

18. Licencijos prašytojui licencija turi būti išduota per 30 dienų nuo dokumentų, kurių reikia licencijai išduoti, gavimo. Jeigu pateikti ne visi, nevisiškai, neteisingai užpildyti dokumentai arba jie neatitinka dokumentams keliamų reikalavimų, arba pateikti neteisingi duomenys, terminas skaičiuojamas nuo visų arba papildytų (patikslintų) dokumentų gavimo dienos. Licencija licencijos prašytojui išduodama paraiškoje nurodytu būdu.

19. Licencijos neišduodamos Įstatymo nustatytais atvejais.

20. Jeigu Savivaldybės administracija atsisako išduoti licenciją, tai per 30 dienų nuo visų dokumentų priėmimo praneša licencijos prašytojui raštu (elektroninėmis priemonėmis (jeigu licencijos prašytojas paraiškoje yra nurodęs savo elektroninį paštą) arba registruotu laišku). Skyrius Savivaldybės administracijos direktoriaus vardu licencijos prašytojui parengia raštišką pranešimo projektą, kuriame nurodo atsisakymo išduoti licenciją priežastis ir licencijos prašytojo teisę įstatymų nustatyta tvarka apskųsti Savivaldybės administracijos sprendimą dėl atsisakymo išduoti licenciją.

**IV SKYRIUS**

**DUBLIKATŲ IŠDAVIMAS**

21. Praradusiems ar sugadinusiems popierinę licenciją licencijos turėtojams, per atstumą, elektroninėmis priemonėmis, elektroninėmis priemonėmis per kontaktinį centrą ar tiesiogiai Savivaldybės administracijai pateikusiems paraišką išduoti popierinės licencijos dublikatą, licenciją Savivaldybės administracija išduoda popierinės licencijos dublikatą su žyma „Dublikatas“. Įdiegusi technines priemones Savivaldybės administracija gali vietoj sugadintos ar prarastos popierinės licencijos išduoti elektroninę licenciją. Paraiškoje licencijos turėtojas nurodo šiuos duomenis: licencijos turėtojo rekvizitus, prarastos ar sugadintos popierinės licencijos numerį, rūšį ir išdavimo datą, priežastį, dėl kurios prašoma išduoti popierinės licencijos dublikatą, ir kokiu būdu jis norėtų jį gauti. Sprendimą dėl popierinės licencijos dublikato išdavimo Savivaldybės administracija priima ne vėliau kaip per 5 darbo dienas nuo paraiškos gavimo. Jeigu paraiška nevisiškai arba neteisingai užpildyta arba joje pateikti neteisingi duomenys, Poskyris ne vėliau kaip per 2 darbo dienas nuo paraiškos gavimo raštu (elektroninėmis priemonėmis (jeigu licencijos prašytojas paraiškoje yra nurodęs savo elektroninio pašto adresą) ar registruotu laišku) turi pranešti apie tai licencijos turėtojui ir nustatyti ne trumpesnį kaip 2 darbo dienų terminą patikslintai paraiškai pateikti. Licencijos turėtojas turi ištaisyti trūkumus per Savivaldybės administracijos nustatytą terminą ir pateikti patikslintą ir (ar) papildytą paraišką. Šiuo atveju terminas skaičiuojamas nuo patikslintos ir (ar) papildytos paraiškos pateikimo dienos (į šį terminą neįskaitomas laikas, per kurį licencijos turėtojas pateikia papildytą ar patikslintą paraišką). Jeigu popierinės licencijos dublikatas išduodamas dėl to, kad popierinė licencija sugadinta, licencijos turėtojas privalo grąžinti Savivaldybės administracijai sugadintą popierinę licenciją.

**V SKYRIUS**

**LICENCIJŲ PAPILDYMAS**

22. Licencija gali būti papildyta, jeigu licencijos turėtojas pakeičia arba papildo sandėlių, kuriuose laikomi ir iš kurių skirstomi alkoholiniai gėrimai, adresus, orlaivių pavadinimus ir registravimo numerius, pakeičia prekybos alkoholiniais gėrimais laiką, prekybos vietos pavadinimą aradresą, taip pat pakeičia viešbučių kambarių, kuriuose įrengti minibarai, numerius, įrengia viešbučio kambariuose minibarus. Šiuo atveju licencijos turėtojas Savivaldybės administracijai per atstumą, elektroninėmis priemonėmis, elektroninėmis priemonėmis per kontaktinį centrą ar tiesiogiai turi pateikti paraišką, kurioje nurodo, kokiu būdu norėtų gauti papildytą licenciją, pateikia šio Aprašo 16.3–16.7 ir 16.9papunkčiuose nurodytus dokumentus, dokumentus, patvirtinančius pasikeitusius duomenis, licencijos originalą, mokamąjį pavedimą su banko žymomis arba kvitą, patvirtinantį, kad sumokėta nustatyto dydžio valstybės rinkliava (pateikiama priėmus sprendimą papildyti licenciją).

Licencijos turėtojas, norintis pakeisti ar papildyti licencijoje nurodytus orlaivių pavadinimus ir registravimo numerius arba viešbučio kambarių, kuriuose įrengti minibarai, numerius, Savivaldybės administracijai per atstumą, elektroninėmis priemonėmis, elektroninėmis priemonėmis per kontaktinį centrą ar tiesiogiai turi pateikti paraišką, šio Aprašo 16.9 papunktyje nurodytus dokumentus irdokumentus, patvirtinančius pasikeitusius duomenis, licencijos originalą, mokamąjį pavedimą su banko žymomis arba kvitą, patvirtinantį, kad sumokėta nustatyto dydžio valstybės rinkliava (pateikiama priėmus sprendimą papildyti licenciją).

Sprendimas dėl licencijų papildymo turi būti priimtas ne vėliau kaip per 15 darbo dienų, o tais atvejais, kai esant gamybiniam būtinumui licencijos turėtojas prašo papildyti licenciją orlaivių pavadinimais ir registravimo numeriais, – ne vėliau kaip per 3 darbo dienas nuo dokumentų, kurių reikia licencijai papildyti, pateikimo. Jeigu pateikti ne visi dokumentai arba pateikti dokumentai neatitinka jiems keliamų reikalavimų, Poskyris ne vėliau kaip per 5 darbo dienas (jeigu licencijos turėtojas prašo papildyti licenciją orlaivių pavadinimais ir registravimo numeriais, – ne vėliau kaip per 2 darbo dienas) nuo dokumentų, kurių reikia licencijai papildyti, gavimo raštu (elektroninėmis priemonėmis (jeigu licencijos turėtojas paraiškoje yra nurodęs savo elektroninio pašto adresą) ar registruotu laišku) turi pranešti apie tai licencijos turėtojui ir nustatyti ne trumpesnį kaip 5 darbo dienų, o tais atvejais, kai licencijos turėtojas prašo papildyti licenciją orlaivių pavadinimais ir registravimo numeriais, – ne trumpesnį kaip 2 darbo dienų terminą trūkstamiems arba patikslintiems dokumentams pateikti. Licencijos turėtojas turi ištaisyti trūkumus per Savivaldybės administracijos nustatytą terminą ir pateikti patikslintus ir (ar) papildomus dokumentus. Šiuo atveju sprendimo dėl licencijų papildymo priėmimo terminas skaičiuojamas nuo visų dokumentų pateikimo dienos (į šį terminą neįskaitomas laikas, per kurį licencijos turėtojas pateikia papildomus ar patikslintus dokumentus).

**VI SKYRIUS**

**LICENCIJŲ PATIKSLINIMAS**

23. Licencija gali būti patikslinta, kai licencijos turėtojas prašo išbraukti sandėlių, kuriuose laikomi ir (ar) iš kurių skirstomi alkoholiniai gėrimai, adresus, viešbučių kambarių, kuriuose įrengti minibarai, numerius, automobilinių parduotuvių, orlaivių pavadinimus ir registravimo numerius, keičia licencijoje nurodytą buveinę, teisinę formą ar pavadinimą, kai keičiamas licencijos turėtojo kodas (suteikiamas naujas kodas), – jeigu nesikeičia kiti licencijos turėtoją identifikuojantys duomenys, kai licencijos turėtojas reorganizuojamas ir dėl to keičiami licencijoje nurodyti duomenys, taip pat keičiasi licencijos rekvizitai, tiesiogiai nepriklausantys nuo licencijos turėtojo.

Licencijos turėtojas privalo informuoti Savivaldybės administraciją apie pasikeitusį licencijos turėtojo pavadinimą, teisinę formą, buveinę, pakeistą licencijos turėtojo kodą (suteiktą naują kodą) ne vėliau kaip per 10 darbo dienų nuo šių duomenų, taip pat steigimo dokumentų pakeitimo įregistravimo.

24. Licencijos turėtojas, norintis patikslinti licenciją, Savivaldybės administracijai per atstumą, elektroninėmis priemonėmis, elektroninėmis priemonėmis per kontaktinį centrą ar tiesiogiai pateikia motyvuotą paraišką, kurioje nurodo licencijos turėtojo rekvizitus, licencijos numerį, rūšį ir išdavimo datą, kokius duomenis prašo patikslinti, kokiu būdu licencijos turėtojas norėtų gauti patikslintą licenciją, dokumentus, patvirtinančius pasikeitusius duomenis, licencijos originalą, mokėjimo pavedimą su banko žymomis arba kvitą, patvirtinantį, kad sumokėta nustatyto dydžio valstybės rinkliava (pateikiama priėmus sprendimą patikslinti licenciją).

25. Licencija patikslinama ir tais atvejais, kai Savivaldybės taryba, vadovaudamasi Įstatymu, apriboja licencijos turėtojo prekybos alkoholiniais gėrimais laiką. Šiuo atveju licencijos turėtojas per atstumą, elektroninėmis priemonėmis, elektroninėmis priemonėmis per kontaktinį centrą ar tiesiogiai Savivaldybės administracijai pateikia paraišką, kurioje nurodo, kokiu būdu norėtų gauti patikslintą licenciją, ir licencijos originalą (jeigu licencijos turėtojui išduota popierinė licencija).

26. Savivaldybės administracijos direktorius sprendimą dėl licencijos patikslinimo turi priimti ne vėliau kaip per 3 darbo dienas nuo dokumentų, kurių reikia licencijai patikslinti, pateikimo. Jeigu pateikti ne visi dokumentai arba pateikti dokumentai neatitinka jiems keliamų reikalavimų, Poskyris ne vėliau kaip per 2 darbo dienas nuo dokumentų, kurių reikia licencijai patikslinti, gavimo raštu (elektroninėmis priemonėmis (jeigu licencijos prašytojas paraiškoje yra nurodęs savo elektroninio pašto adresą) ar registruotu laišku) turi pranešti apie tai licencijos turėtojui ir nustatyti ne trumpesnį kaip 2 darbo dienų terminą (skaičiuojamą nuo Savivaldybės administracijos pranešimo gavimo dienos) trūkstamiems arba patikslintiems dokumentams pateikti. Licencijos turėtojas turi ištaisyti trūkumus per Savivaldybės administracijos nustatytą terminą ir pateikti patikslintus ir (ar) papildomus dokumentus. Šiuo atveju terminas skaičiuojamas nuo visų dokumentų pateikimo dienos (į šį terminą neįskaitomas laikas, per kurį licencijos turėtojas pateikia papildomus ar patikslintus dokumentus).

**VII SKYRIUS**

**RINKLIAVA UŽ LICENCIJAS**

27. Už licencijų išdavimą, papildymą, rekvizitų patikslinimą ir licencijų dublikatų išdavimą imama valstybės rinkliava Lietuvos Respublikos rinkliavų įstatymo ir Lietuvos Respublikos Vyriausybės nustatyta tvarka.

**VIII SKYRIUS**

**kitos nuostatos**

28. Už licencijuojamos veiklos sąlygų pažeidimus licencijos turėtojai įspėjami apie galimą licencijų galiojimo sustabdymą ar panaikinimą.

29. Licencijų turėtojų licencijų galiojimas sustabdomas, licencijų galiojimo sustabdymas panaikinamas ar licencijų galiojimas panaikinamas Įstatymo ir Didmeninės ir mažmeninės prekybos alkoholio produktais licencijavimo taisyklėse, patvirtintose Nutarimu, nustatytais atvejais ir tvarka.

30. Savivaldybės administracija, panaikinusi licencijos galiojimą, per 3 darbo dienas nuo sprendimo panaikinti licencijos galiojimą priėmimo, išsiunčia licencijos turėtojui pranešimą (elektroninėmis priemonėmis (jeigu licencijos prašytojas paraiškoje yra nurodęs savo elektroninį paštą) arba registruotu laišku). Skyrius Savivaldybės administracijos direktoriaus vardu licencijos turėtojui parengia raštišką pranešimo projektą, kuriame nurodo licencijos galiojimo panaikinimo priežastis ir licencijos turėtojo teisę įstatymų nustatyta tvarka apskųsti Savivaldybės administracijos sprendimą dėl licencijos panaikinimo.

\_\_\_\_\_\_\_\_\_\_\_\_\_\_\_\_\_\_\_\_\_